Prof. Wannie Carstens, direkteur van die skool vir tale en oudvoorsitter van die Suid-Afrikaanse Akademie vir Wetenskap en Kuns, het Maandag gesê dit gaan oor die manier waarop die debat aan die gang gehou word.
“Ons moenie vergeet dat Afrikaans baie foute in die verlede gemaak het nie. Ons sit met ’n gemeenskap wat sy vertroue verloor het in die taal.
Hy het gepraat by ’n vraag-en-antwoord-sessie waar ’n deskundige-verslag oor Afrikaans as universiteits­taal in Pretoria uitgereik is.
“In die verlede as iemand nie van jou gehou het nie, het hulle die veiligheidspolisie na jou gestuur. Daardie dae is iets van die verlede. Ek is baie pro-dialoog en -bydrae-lewering.”
“Ons weet nie wat die situasie gaan wees nie. Ons moet sorg dat Afrikaans in 2017 nie vir die besluithebbers ’n doring in die vlees sal wees nie, maar ’n vanselfsprekendheid.”